September 2016

September 2016, kroonika 2016. aasta september algas neljapäeval ja lõppes 30 ööpäeva pärast reedel. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 Gaboni pealinnas Libreville'is jätkusid eelmisel päeval alanud opositsiooni meeleavaldused valimistel edukaks osutunud president Ali Bongo Ondimba vastu, keda kahtlustatakse valimistulemuste võltsimises. Meeleavaldajate ja julgeolekujõudude vahel puhkesid kokkupõrked. Rumeenia peaminister Dacian Cioloș rahuldas siseminister Petre Toba tagasiastumispalve. Uueks siseministriks vannutati 7. septembril Dragoș Tudorache. Filipiinidel Davao City ööturul toimunud pommiplahvatuses hukkus 14 ja sai vigastada 60 inimest. Plahvatus toimus ajal, mil linnas viibis külaskäigul riigi president ja Davao City endine linnapea Rodrigo Duterte. Hispaania parlament lükkas häältega 180:170 järjekordselt tagasi Mariano Rajoy kandidatuuri peaministri ametikohale. Indias toimus ühepäevane üleriigiline streik, millel avaldati meelt peaminister Narendra Modi majandusreformide vastu. Ametiühingute hinnangul osales streigil 180 miljonit inimest, mis tegi sellest väidetavalt maailma ajaloo suurima tööseisaku. Sõltumatut kinnitust nii suurele osavõtjate arvule ei ole saadud. Lõuna-Korea elektroonikafirma Samsung kutsus tagasi kõik oma uue mobiiltelefoni Samsung Galaxy Note 7 mudelid, millel oli esinenud mitmeid probleeme süttivate ja plahvatavate akudega. Pakistanis Mardani linnas ründas islamiäärmuslasest enesetaputerrorist kohaliku ringkonnakohtu hoonet. Rünnakus hukkus 13 ja sai vigastada 53 inimest. Varem samal päeval ründas enesetaputerrorist Peshawari linnas ka kristlaste kvartalit, kus hukkus üks ja sai vigastada veel kolm inimest. Usbekistani pealinnas Taškendis suri riigi president Islom Karimov. Presidendi kohuseid asus täitma parlamendi esimees Nigʻmatilla Yoʻldoshev. Ameerika Ühendriikides Oklahoma osariigis toimus maavärin magnituudiga 5,6, mis oli osariigi ajaloo üks tugevamaid. Maavärina epitsenter asus Pawnee maakonnas ja selle tõukeid oli tunda ka kuues naaberosariigis. Vähemalt üks inimene sai vigastada. Kuberner Mary Fallin kuulutas Oklahomas välja eriolukorra. São Tomé ja Príncipe presidendina vannutati ametisse Evaristo Carvalho. Hiinas Hangzhous algas juhtivate tööstusriikide ja areneva majandusega riikide rühma G-20 kahepäevane tippkohtumine. Hongkongis toimusid kohaliku seadusliku kogu valimised. Valituks osutusid ka mitmed Hongkongi iseseisvumist toetavad kandidaadid. Paavst Franciscus kanoniseeris Vatikanis toimunud tseremoonial ema Teresa nime all tuntud albaania nunna. Saksamaal Mecklenburg-Vorpommerni liidumaal toimusid liidumaa parlamendi valimised. Valimised võitis Saksamaa Sotsiaaldemokraatlik Partei, mis pälvis 30,6% valijate toetuse ja sai 71-liikmelises parlamendis 26 kohta. Paremuselt teise tulemuse saavutas immigratsioonivastane erakond Alternatiiv Saksamaale, mida toetas 20,8% valijatest ja mis sai parlamendis 18 kohta. Valimisaktiivsus oli 61,9%. Afganistani pealinnas Kabulis toimunud kahes enesetapurünnakus hukkus vähemalt 24 ja sai vigastada veel 91 inimest. Vastutuse rünnakute eest võttis äärmuslik islamiliikumine Ţālebān. Ameerika Ühendriikide president Barack Obama tühistas oma kokkulepitud kohtumise Filipiinide presidendi Rodrigo Dutertega, kes oli Obamat mitmel viisil solvanud, nimetades teda muuseas ka "hoorapojaks". Duterte solvangud oli esile kutsunud omakorda Obama kriitika Duterte vägivaldsete meetodite aadressil, mida viimane on rakendanud võitluses uimastikaubandusega. Saksamaa keemiakontsern Bayer AG tegi uue ettepaneku Ameerika Ühendriikide biotehnoloogiaettevõtte Monsanto ostmiseks, pakkudes Monsanto eest 65 miljardit USA dollarit. Brasiilias Rio de Janeiros algasid 2016. aasta suveparaolümpiamängud. Liibanoni parlamendis kukkus kvoorumi puudumise tõttu läbi 44. katse riigile presidenti valida. Uued valimised määrati 28. septembrile. Armeenias astus tagasi peaminister Hovik Abrahamjan. Kasahstanis vabastati ametist peaminister Kärim Mäsimov. Peaministri kohuseid asus täitma Bakõtžan Sagõntajev, kes nimetati järgmisel päeval ka uueks valitsusjuhiks. Seišellidel algasid kolm päeva kestnud parlamendivalimised. Valimistel oli edukas valimisliit Seišelli Demokraatlik Allianss, mida toetas 49,6% valijatest ja mis sai 19 kohta 33-liikmelises parlamendis. Valimisaktiivsus oli 87,5%. Türgi võimud tagandasid ametist veel üle 11 000 kooliõpetaja ja õppejõu, keda kahtlustatakse seotuses juulikuise riigipöördekatse peamiseks organiseerijaks peetava islamivaimuliku Fethullah Güleni ja tema liikumisega. Usbekistani parlament nimetas presidendi kohusetäitjaks senise peaministri Shavkat Mirziyoyevi. Fidži peaminister Josaia Voreqe Bainimarama tegi muudatusi oma valitsuse koosseisus ja võttis endale ka välisministri portfelli. Iraagi pealinna Bagdadi idaosa kaubanduskeskuses toimunud kahes enesetapurünnakus hukkus 12 ja sai vigastada veel üle 40 inimese. Vastutuse rünnakute eest võttis äärmuslik islamiorganisatsioon Islamiriik. Eestis teatas välisminister Marina Kaljurand oma kavatsusest kandideerida valimiskogus Eesti presidendiks ja astus seoses sellega tagasi välisministri ametist. Välisministri kohuseid asus ajutiselt täitma haridus- ja teadusminister Jürgen Ligi. Ameerika Ühendriikides vabastas Washingtoni ringkonnakohus pärast 35 aastat kinnipidamist psühhiaatriahaiglast 1981. aastal president Ronald Reaganile atentaadi sooritanud John Hinckley. Tansaania põhjaosas Victoria järve lähistel toimus maavärin magnituudiga 5,7, mis tõi kaasa vähemalt 13 inimese surma. Veel üle 200 inimese sai vigastada, kõige suuremaid kahjustusi sai Bukoba linn. Horvaatias toimusid parlamendivalimised. Edukaim oli paremtsentristlik valimisliit Horvaatia Demokraatlik Liit, mis sai 151-kohalises parlamendis 61 kohta. Paremuselt teise tulemuse saavutas vasaktsentristlik valimisliit Rahva Koalitsioon 54 kohaga. Valimisaktiivsus oli 52,6%. Valgevenes toimusid parlamendivalimised. 94 kohta 110-liikmelises parlamendis said parteitud kandidaadid. Valimisaktiivsus oli 74,8%. Eesti välisministrina astus ametisse Jürgen Ligi, tema asemel sai haridus- ja teadusministriks Maris Lauri. Armeenia uueks peaministriks nimetati Karen Karapetjan. Sambia presidendiks vannutati teiseks ametiajaks Edgar Lungu. Saksamaal Berliinis toimusid liidumaa parlamendi valimised. Valimistel oli edukaim Saksamaa Sotsiaaldemokraatlik Partei, mida toetas 21,6% valijatest ja mis sai 160-kohalises parlamendis 38 kohta. Paremuselt teise tulemuse saavutas Kristlik-Demokraatlik Liit, mida toetas 17,6% valijatest ja mis sai parlamendis 31 kohta. Valimisaktiivsus oli 66,9%. Venemaal toimusid parlamendivalimised. Belgia pealinnas Brüsselis avaldasid tuhanded inimesed meelt Atlandi ookeani üleste vabakaubanduslepete sõlmimise vastu, süüdistades neid suurettevõtete huvide edendamises ja Euroopa tööliste olukorra halvendamises. Korraldajate hinnangul osales meeleavaldusel 10 000 – 15 000 inimest, politsei andmetel oli meeleavaldajaid umbes 6000. Jordaanias toimusid parlamendivalimised. Sambias toimusid parlamendi- ja presidendivalimised. Tallinna linnavalitsus kinnitas Tallinna Loomaaia direktoriks zooloog Tiit Marani. Mani saarel toimusid parlamendivalimised. 24-kohalises parlamendis said 21 kohta parteitud kandidaadid. Burlingtoni tulistamine 2016. aasta Eesti presidendivalimised: valimiskogus toimunud presidendivalimiste esimesest voorust pääsesid teise vooru edasi 83 häält kogunud Allar Jõks ja 81 häält kogunud Siim Kallas. Valimiskogus toimunud presidendivalimiste teises voorus toetas Allar Jõksi 134 valijameest ja Siim Kallast 138 valijameest, 57 valijameest jättis oma sedeli tühjaks ja kolm sedelit olid rikutud. Et kumbki kandidaat ei pälvinud enam kui poolte hääletanute toetust, loeti valimised ebaõnnestunuks ja vastavalt seadusele peab XIII Riigikogus toimuma järgmise 14 päeva jooksul uus katse riigile presidenti valida. Tartus Raadil avati Eesti Rahva Muuseumi uus hoone. ESA kosmosesond Rosetta kukkus planeeritult komeedi 67P/Tšurjumov-Gerassimenko pinnale, märkides 12 aastat kestnud missiooni lõppu. Eesti välisminister Jürgen Ligi oli visiidil Soomes, kus ta kohtus Soome välisminister Timo Soiniga. Lisaks kohtus ta Soome presidendi Sauli Niinistö ja Eduskunna spiikri Maria Lohelaga. Gabon demonstrators protesting election result clash with police Reuters Africa, 1.09.2016 (vaadatud 21.09.2016) September 2016 Rulers.org (vaadatud 20.09.2016) Philippines blames IS-linked Abu Sayyaf for bomb in Duterte's Davao Reuters, 2.09.2016 (vaadatud 21.09.2016) Millions of Indian workers strike for better wages Al Jazeera, 2.09.2016 (vaadatud 21.09.2016) Samsung recalls Galaxy Note 7 phones after battery fires Reuters, 2.09.2016 (vaadatud 21.09.2016) Christian neighborhood, courts attacked in Pakistan CNN, 2.09.2016 (vaadatud 21.09.2016) Earthquake rattles Oklahoma, six neighboring states CNN, 4.09.2016 (vaadatud 21.09.2016) G20 China 2016 G20.org (vaadatud 21.09.2016) Beijing warns Hong Kong radicals over calls for independence Reuters, 5.09.2016 (vaadatud 21.09.2016) Mother Teresa declared saint by Pope Francis at Vatican BBC News, 4.09.2016 (vaadatud 21.09.2016) Attacks in Afghan capital kill at least 24 Reuters, 5.09.2016 (vaadatud 21.09.2016) Obama cancels meeting with ‘colorful’ Philippine president, who now expresses regret The Washington Post, 5.09.2016 (vaadatud 21.09.2016) Bayer Raises Offer to Buy Monsanto The Wall Street Journal, 5.09.2016 (vaadatud 21.09.2016) Paralympic Games poised to bring social change to Rio Al Jazeera, 7.09.2016 (vaadatud 21.09.2016) Turkey suspends thousands of teachers, wages 'biggest campaign' against Kurds Reuters, 8.09.2016 (vaadatud 21.09.2016) Islamic State twin suicide bombings at Baghdad mall kill 12 Reuters, 10.09.2016 (vaadatud 21.09.2016) John Hinckley Jr, Reagan's would-be assassin, released after 35 years BBC News, 10.09.2016 (vaadatud 21.09.2016) Tanzania earthquake kills 13 and injures more than 200 BBC News, 11.09.2016 (vaadatud 21.09.2016) Protesters march in Brussels against transatlantic free trade deals Reuters, 20.09.2016 (vaadatud 20.09.2016) Tallinna loomaaia direktoriks saab Tiit Maran Delfi, 21.09.2016 (vaadatud 21.09.2016) Rosetta probe lands on comet 67P ending 12-year mission